text: Her kan du se Dronningen torsdag - men du skal være hurtig
  18 juli 2018 kl. 15.52
  Dronningen ankommer torsdag formiddag til Haderslev i forbindelse med det årlige sommerophold på Gråsten Slot. Men opholdet er kort, inden turen går videre til Gråsten.
  Nedenfor kan du se programmet for dronning Margrethes besøg i Sønderjylland torsdag den 19. juli. Du skal være hurtig, for i alt er der 25 minutter til at nå at få et glimt af hende.
  På Gråsten Slot, der siden 1935 har fungeret som sommerbolig for den kongelige familie, mødes Dronningen med flere familiemedlemmer, som allerede opholder sig på slottet.
  Program for Dronningens besøg torsdag
  Klokken 10.00: Kongeskibet Dannebrog ankommer til Haderslev HavnDronningen modtages af statsforvaltningsdirektør Helle Haxgart og overrækkes en buketblomster af 11-årige Amanda Bitsch Hedegaard.Der udbringes et nifoldigt leve, og Vojens Brass Band spiller 'Kong Christian'.Borgmester Hans Peter Geil (V) præsenterer sin hustru og modtagelseskomitéen for Dronningen.Herefter hilser Dronningen på faneborg, musikkorps og publikum. Der vil være faner fra enheder og soldaterforeninger i området.Klokken 10.15 kører Dronningen med følge til Gråsten.Kongeskibet bliver liggende et par timer, inden det sejler ud af Haderslev Fjord.Klokken 11.00: Dronningen ankommer til Gråsten TorvDronningen modtages af borgmester Erik Lauritzen (A). Der bliver overrakt en buket blomster af Sille Vogt Muurholm på seks år.Dronningen hilser på Sønderborg Byråd, og der er velkomsttale ved borgmester Erik Lauritzen (A).Klokken 11.10 kører Dronningen med følge til Gråsten Slot.
  
  